**Zahtevi za dobijanje dozvola**

Iako je dobijanje dozvole za izvoz određene robe prvenstveno obaveza izvoznika, otpremnici robe dele tu odgovornost kako bi se osiguralo da je izvoz legalan. Pored samog transporta robe, otpremnici moraju biti upoznati sa kontrolama izvoza/ uvoza koje se primenjuju na datu transakciju. To znači da otpremnici moraju da budu upoznati i da se pridržavaju propisa koji se odnose na izdavanje dozvola za izvoz i drugih zakonskih obaveza koje važe kod kontrole spoljne trgovine strateškom robom.

Zahtevi za dobijanje dozvola: Definisanje kontrola kod izvoza i tranzita robe

Izvozna kontrola, odnosno kontrola tranzita robe od suštinskog značaja je za nacionalnu bezbednost, spoljnu politiku i ekonomske interese svake pojedinačne zemlje. Efektivne kontrole podrazumevaju primenu preventivnih i izvršnih mera. Pomenute metode nadležnim organima omogućavaju kontrolu usklađenosti sa propisima i usmeravanje na kršenje propisa bez ugrožavanja tokova legitimnog poslovanja.

U ovom Vodiču, upućivanje na ,,izvoz/ tranzit” obuhvata brojne okolnosti pod kojima roba namenjena drugoj zemlji napušta zemlju porekla. Kontrole izvoza/ tranzita važne su za zemlje zbog sprečavanja izvoza/ tranzita osetljive robe koja je po pravilu kontrolisana zbog postojanja bojazni koje podrazumevaju:

* Primenu u vojne svrhe ili za proizvodnju oružja za masovno uništenje,
* Zemlju odredišta, organizaciju ili pojedinca,
* Prijavljenu ili pretpostavljenu krajnju namenu ili krajnjeg korisnika robe.

**Izvoz:** Otpremanje ili prenos robe van zemlje u inostranstvo.


**Ponovni izvoz:** Izvoz prethodno uvezene robe.

**Tranzit:** Uvezena roba na putu ka drugom inostranom odredištu koja ne napušta prevozno sredstvo. Za ovu robu u zemlji tranzita ne postoji primalac.

**Pretovar:** Uvezena roba koja se privremeno istovaruje u zemlji i zatim ponovo utovaruje u isto ili drugo prevozno sredstvo, odnosno plovilo, vazduhoplov ili vozilo, i dalje izvozi. Kao i kod robe u tranzitu, i za ovu robu u zemlji pretovara ne postoji primalac.

Zahtevi za dobijanje dozvola: Zahtevi za kontrolu izvoza i tranzita

Svaka pojedinačna zemlja mora da poseduje zakonska ovlašćenja i sposobnost da odvrati, identifikuje i zaustavi svaki prenos robe za krajnje namene ili krajnjim korisnicima u vezi sa kojima postoji zabrinutost od širenja naoružanja – čak i kada je dati transfer robe odobren od strane nadležnih organa druge države i u tranzitu je.



**Kontrole izvoza i tranzita podrazumevaju:**

* Mandat Ujedinjenih nacija za sprečavanje širenja oružja za masovno uništenje,
* Prihvaćene međunarodne standarde i dobre prakse u međunarodnoj trgovinskoj zajednici,
* Najdelotvornije kada su usklađene.

**Pogledajmo sada detaljno ulogu nacionalnog i zakonodavstva EU i Rezolucije UN 1540 u kontroli izvoza i tranzita robe.**

Zahtevi za dobijanje dozvola: Rezolucija Saveta bezbednosti Ujedinjenih nacija 1540

[Rezolucija Saveta bezbednosti Ujedinjenih nacija (UNSCR) 1540](http://www.un.org/ga/search/view_doc.asp?symbol=S/RES/1540(2004)) jednoglasno je usvojena u aprilu 2004. godine, kao odgovor na sve veću zabrinutost zbog terorizma, nezakonite trgovine i širenja naoružanja. Rezolucija UNSCR 1540 od svih država članica UN zahteva da:

* Usvoje nacionalno zakondavstvo kojim se kontroliše proizvodnja, posedovanje i promet oružja za masovno uništenje i sredstva za njihovu dostavu,
* Razviju i primene **efektivne nacionalne kontrole izvoza, ponovnog izvoza, pretovara i tranzita za takvu robu,** uključujući i kontrolu obezbeđenja sredstava i usluga u vezi sa izvozom i pretovarom takve robe.

Zahtevi za dobijanje dozvola: Regulatorni zahtevi EU

Otpremnici robe u Evropskoj uniji su dužni da poštuju obaveze u skladu sa propisima EU čak i kada njihovi postupci zavise od informacija ili uputstava koje izdaju lica koja koriste njihove usluge. Poglavlje 1, član 2. ***UREDBE SAVETA (EZ) br. 428/2009 od 5. maja 2009. godine***o uspostavljanju režima Zajednice za kontrolu izvoza, prenosa, posredovanja i tranzita robe dvostruke namene navodi sledeću definiciju izvoznika:

,,**Izvoznik”** obuhvata otpremnike:... ,,izvoznik” podrazumeva fizičko ili pravno lice ili partnerstvo:

* u čije ime se radi Izvozna deklaracija, odnosno **lice koje u trenutku odobravanja Izvozne deklaracije ima ugovor sa primaocem robe u trećoj zemlji i pravo upućivanja robe van carinskog područja** Zajednice. U slučaju nepostojanja ugovora o izvozu ili u slučaju da nosilac ugovora ne postupa u svoje ime, **izvoznik podrazumeva lice koje ima ovlašćenje da naloži slanje robe van carinskog područja** Zajednice;
* U slučaju da korist od prava na raspolaganje robom dvostruke namene pripada licu tj. subjektu koji je poslovno nastanjen van područja Zajednice u skladu sa ugovorom na osnovu koga se realizuje izvoz, **izvoznikom se smatra ugovorna strana** poslovno nastanjena okviru Zajednice.

Otpremnici su odgovorni za navode koje daju prilikom popunjavanja podataka o izvozu. Svim licima, uključujući i agente, zabranjeno je da nastave sa realizacijom transakcije ako se zna da je ona dovela do, da će izvesno dovesti do ili da predstavlja nameravano kršenje propisa EU. **Odgovornost agenta je da valjano razume svoje obaveze. Otpremnici na isti način podležu krivičnom gonjenju i/ili upravnim postupcima za kršenje propisa EU.**


**[Unesite naziv vaše zemlje**]

[Unesite nacionalne definicije ,,izvoznika” i ,,izvoza” i sve druge odgovarajuće zakonske odredbe koje se mogu primeniti na otpremnike. Uputite na relevantno zakonodavstvo i zakonske odredbe]

Zahtevi za dobijanje dozvola: Robni ili izvozni klasifikacioni broj (ECN ili CCN)[[1]](#endnote-1)

Robni, odnosno izvozni klasifikacioni broj (ECN ili CCN) opisuje određenu robu ili vrstu robe sa tehničkim detaljima, ukazuje na kontrole koje se primenjuju za datu robu i predstavlja broj koji se upisuje na izvoznoj dokumentaciji zajedno sa dozvolom za izvoz i pratećom robno-otpremnom dokumentacijom. Robni, odnosno izvozni klasifikacioni broj CCN/ECN se uz opis robe navodi na nacionalnoj kontrolnoj listi zemlje (NKL).

**Primer u nastavku teksta (merači gravitacije i gradiometri gravitacije) daje uvid u strukturu robnog klasifikacionog broja (CCN):**



**6** prvi znak (cifra) – predstavlja tehničku kategoriju robe. Ovaj znak je broj od 0 do 9

**A** drugi znak (slovo) predstavlja grupu proizvoda. Ovaj znak je u opsegu od A do E

**0**treći znak (cifra) – označava multilaternalni izvozni kontrolni režim (MECR) na osnovu koga je izveden


**07**četvrti i peti znakovi (cifre) – predstavljaju pozicije robe u tehničkoj kategoriji i grupi proizvoda



Zahtevi za dobijanje dozvola: Harmonizovani sistem (HS)

U postupku kontrole izvoza u zemlji koriste se nacionalne kontrolne liste (NKL). Kod kontrole uvoza koristi se Harmonizovani sistem (HS). Harmonizovan sistem predstavlja međunarodnu metodu za klasifikaciju proizvoda u tarifne i statističke svrhe. Široku primenu ima u radu carinskih službenika prilikom utvrđivanja iznosa carina, poreza i propisa koji se primenjuju na uvoz robe. U skladu sa HS, robi koja se uvozi dodeljuje se šestocifreni identifikacioni broj.

**Primer u nastavku pokazuje kako izgleda struktura šifre Harmonizovanog sistema:**



**85** prve dve cifre ovog broja identifikuju poglavlje u koje proizvod spada

**44**druge dve cifre identifikuju naslov u okviru poglavlja

**30**poslednje dve cifre identifikuju određenu klasu proizvoda

Zahtev za dobijanje dozvola: Upoređivanje stavki na Nacionalnoj kontrolnoj listi i stavki u okviru Harmonizovanog sistema

Robni klasifikacioni broj (CCN) može da opisuje robu na koju se odnosi više stavki u okviru Harmonizovanog sistema. Slično tome, šifra Harmonizovanog sistem može da obuhvati robu koju opisuje više od jednog robnog klasifikacionog broja. Međutim, gotovo nikada roba obuhvaćena jednom šifrom Harmonizovanog sistema neće biti identična robi koja je obuhvaćena jednim robnim klasifikacionim brojem. Šifre Harmonizovanog sistema su po pravilu šire i obuhvataju širi asortiman robe, dok je robni klasifikacioni broj u najvećoj meri precizan, sa tehničkim svojstvima i opisima koji su specifični za pojedinačnu robu.

**Stavke na Nacionalnoj kontrolnoj listi**


* Koriste se za određivanje da li je za određenu robu potrebna izvozna dozvola,
* Tehnologija, usluge i tehnički podaci klasifikovani su na Nacionalnoj kontrolnoj listi (roba dvostruke ili vojne namene),
* Obuhvata robu (robu, tehnologiju i usluge) kod kojih se vrši kontrola izvoza.

**Stavke u Harmonizovanom sistemu**

* Koriste se za razvrstavanje proizvoda u tarifne i statističke svrhe,
* Klasifikuju sve fizičke proizvode,
* Ne obuhvataju tehnologiju.

Napomena: *Otpremnici ili agenti bi trebalo da se uzdrže od klasifikovanja robe ukoliko ne poseduju odgovarajuće tehničko znanje, i da u slučaju nedoumica pribave dokumentaciju koja se tiče robnih i izvoznih klasifikacionih brojeva (CCN ili ECN).*

Ako korelacija pokazuje podudaranje između šifre Harmonizovanog sistema i robnog klasifikacionog broja, to samo ukazuje na mogućnost, ne i izvesnost, da dati proizvod podleže kontroli. U tom slučaju treba pažljivo proučiti dati robni klasifikacioni broj i utvrditi da li na odgovarajući način opisuje robu koja je u pitanju. Sledeća stavka (**magnetni prah**) ilustruje način na koji jedan kontrolni broj obuhvata više stavki/ proizvoda svrstanih u više šifara HS:



Zahtev za dobijanje dozvola: Krajnji korisnik/ strani primalac

I pored toga što je dobijanje dozvole za obavljanje spoljne trgovine, odnosno za izvoz određene robe prevashodno odgovornost izvoznika, otpremnici su takođe u obavezi da osiguraju da se izvoz odvija u skladu sa nacionalnim zakonima i propisima. Oni su dužni da blagovremenim informisanjem o objavljenim listama krajnjih korisnika na koje se primenjuju zabrane i listama sankcionisanih grupa obezbede da robu ne izvoze zabranjenim stranim primaocima.



Otpremnici su istovremeno dužni da proveravaju sve pakete koji se otpremaju da bi se uverili da su u skladu sa nacionalnim zakonima, pri čemu treba da vode računa o pokazateljima crvenih zastavica koji ukazuju na moguće sumnjive radnje. U slučaju prisustva crvenih zastavica, neophodno je sprovesti temeljne provere, prikupiti sve moguće činjenice o transakciji i osigurati da sumnjive okolnosti nisu zanemarene.

Otpremnici robe, u slučaju nemogućnosti rešavanja crvenih zastavica, treba da se suzdrže od realizacije date transakcije. Na taj način štite ne samo sebe, već i svoje klijente koji se možda nesvesno stupaju u nedozvoljene transakcije.

Zahtevi za dobijanje dozvola: Odgovornosti izvoznika u odnosu na odgovornosti špeditera

***Klasifikacija proizvoda***

* + Izvoznici bi trebalo da **klasifikuju svaki proizvod** u skladu sa zahtevima koji se odnose na kontrolu spoljne trgovine strateškom robom u zemlji u kojoj posluju. Napomena: *Ukoliko određeni gotov proizvod sadrži kontrolisanu tehnologiju američkog porekla, taj proizvod podleže i* ***američkoj vanteritorijalnoj kontroli ponovnog izvoza.***
  + Izvoznici bi trebalo da **odgovarajuće robne ili izvozne klasifikacione brojeve** (CCN/ECN) ili druge informacije u vezi sa klasifikacijom robe koja se izvozi dostave **trgovinskom posredniku ili špediteru i krajnjem korisniku** koji učestvuju u izvozu date robe.
  + Špediteri i preduzeća koja se bave logistikom moraju da se uvere da su informacije koje unose u izvoznu **dokumentaciju tačne i aktuelne.**
  + Sva preduzeća (za izvoz, špediciju i logistiku) koja učestvuju u transakciji treba da **vode evidencije svake pojedinačne klasifikacije za** svaki izvoz.

***Provere strana učesnica u transakciji i provere krajnje namene***

* Sva preduzeća trebalo bi **vrše provere svih strana učesnica u transakciji u odnosu na liste lica na koja se primenjuju ograničenja koje su obavezne u skladu sa spoljnotrgovinskim propisima vaše zemlje** (primeri: nacionalna/ unilateralna lista lica na koja se primenjuju ograničenja, Konsolidovana lista sankcija UN, Japanska lista inostranih krajnjih korisnika koji izazivaju zabrinutost, ili Konsolidovana lista EU) i da vode evidencije o svim sprovedenim proverama.
* Sva preduzeća bi trebalo **da vrše provere svih izvoza/ ponovnih izvoza u odnosu na liste odredišta koje su pod embargom i sankcijama** i da vode evidencije o sprovedenim proverama.

***Tranzitno/ pretovarno čvorište***

* Preduzeća bi trebalo da obrate posebnu pažnju na kretanje robe koja ide ka, potiče iz, i prolazi kroz **tranzitna ili pretovarna čvorišta**,gde uvek postoji mogućnost za prikrivanje pravog krajnjeg korisnika.
* Preduzeća bi trebalo da uspostave procedure za poštovanje usklađenosti i/ili poslovne procedure koje nalažu hitno **reagovanje u slučaju krađe ili preusmeravanja robe.** To podrazumeva procedure kao što su potvrda dokumenta kako bi se osiguralo da je izvezeni artikal stigao do odgovarajućeg krajnjeg korisnika.
* Preduzeća treba da posvete veću pažnju **,,crvenim zastavicama”** i drugim **pokazateljima koji ukazuju na postojanje rizika od preusmeravanja robe ili širenja naoružanja.**

***Postupanje u slučaju sumnjivih transakcija***

* Kada preduzeće naiđe na sumnjivu transakciju, treba da zadrži **pošiljku robe** i da se konsultuje sa ovlašćenim službenikom za usklađenost.
* Ako se za datu transakciju utvrdi da predstavlja potencijalno ili stvarno kršenje važećih propisa o kontroli spoljne trgovine strateškom robom, preduzeće treba da se smesta **obrati odgovarajućoj državnoj agenciji** i da zadrži kompletnu relevantnu evidenciju.

Zahtevi za dobijanje dozvola: Roba koja se ne nalazi na kontrolnim listama i sveobuhvatne kontrole

Sada kada imate dobru predstavu šta su Nacionalne kontrolne liste, odgovornost za klasifikaciju proizvoda i sumnjive transakcije, možemo se fokusirati na robu kod koje postoji zabrinutost od širenja naoružanja, ali koja se ne nalazi ni na jednoj listi multilateralnih izvoznih kontrolnih režima (MECR).

Veliki broj artikala, odnosno robe i tehnologije koje se koriste za projekte ili u postrojenjima koji izazivaju zabrinutost jer uključuju oružje za masovno uništenje ili sisteme za dostavu (lansirne sisteme), ne nalazi se na listama multilateralnih izvoznih kontrolnih režima. Pitanje koje se postavlja jeste na koji način suzbiti trgovinu robom koja se ne nalazi na kontrolnim listama. U tu svrhu postoje takozvane **,,sveobuhvatne kontrole”**.

Sveobuhvatne kontrole **zasnivaju se na kontroli krajnje namene ili krajnjeg korisnika robe.** Pomenute kontrole omogućavaju način za nametanje **posebnih uslova i zahteva za pribavljanje dozvola za obavljanje spoljne trgovine za robu koja se ne nalazi na kontrolnim listama,** i kao takve osmišljene su kao pomoć u daljem sprečavanju širenja oružja za masovno uništenje i sistema za njihovu dostavu.

Sveobuhvatne kontrole zasnivaju se na konceptu koji zahteva pribavljanje dozvole za izvoz za svu robu, nezavisno od njenog nivoa sofisticiranosti, koja se otprema subjektu koji je uključen u aktivnosti povezane sa oružjem za masovno uništenje. Čak i roba zanemarujućeg nivoa zabrinutosti (kao što su epruvete), koja se ne nalazi ni na jednoj kontrolnoj listi, eventualno podleže zahtevu pribavljanja dozvole ukoliko se otprema subjektu ili krajnjem korisniku koji izaziva zabrinutost zbog širenja naoružanja.



**Roba koja se izvozi**

**Filter**

**Hemijsko postrojenje za izradu hemijskog oružja (krajnja namena na koju se primenjuju ograničenja)**

Napomena: *Za razliku od kontrola uvedenih po osnovu nacionalnih kontrolnih listi i zasnovanih na tehničkim parametrima, sveobuhvatne kontrole zasnivaju se na potecijalnoj krajnjoj nameni ili krajnjem korisniku robe i mogućnosti da ta roba doprinese proizvodnji oružja za masovno uništenje, vojnom programu ili nekoj drugoj neovlašćenoj krajnjoj nameni.*

Sveobuhvatne kontrole dopunjavaju kontrolne liste multilateralnih izvoznih kontrolnih režima – Grupe nuklearnih snabdevača (NSG), Kontrolnog režima za raketnu tehnologiju (MTCR), Australijske grupe (AG) i Vasenarskog aranžmana (WA). Najveća efikasnost sveobuhvatnih kontrola ostvaruje se primenom koja je multilateralna i dosledna sa pravnim sistemom svake pojedinačne zemlje.

**Evropska unija je** na osnovu odredaba sveobuhvatne kontrole **uspostavila sistem za kontrolu tranzita robe dvostruke namene**. UREDBA SAVETA (EZ) br. 428/2009 od 5. maja 2009. o uspostavljanju režima Zajednice za kontrolu izvoza, prenosa, posredovanja i tranzita robe dvostruke namene predviđa sledeće: ,,Nadležni organi države članice preko koje se tranzit odvija mogu da ga zabrane tranzit robe dvostruke namene koja se nalazi na kontrolnim listama, ukoliko je ta roba namenjena ili može biti namenjena, u celosti ili delimično, za upotrebu u vezi sa razvojem, proizvodnjom, rukovanjem, primenom, održavanjem, skladištenjem, otkrivanjem, identifikacijom ili širenjem hemijskog, biološkog ili nuklearnog oružja ili drugih nuklearnih eksplozivnih sredstava, odnosno za razvoj, proizvodnju, održavanje ili skladištenje raketa sposobnih da isporuče dato oružje.”

U okviru propisa o izvoznoj kontroli **SAD** Lista subjekata objavljuje se za izvoznike. Roba namenjena licu koje se nalazi na Listi subjekata zahteva pribavljanje dozvole za izvoz na osnovu zahteva za kontrolu krajnje namene i krajnjih korisnika. Pored toga, postoji i zahtev za pribavljanje dozvole za izvoz za krajnje namene i krajnjim korisnicima koji nisu na kontrolnoj listi subjekata, ali za koje je poznato, ili se sumnja da su uključeni u aktivnosti povezane sa oružjem za masovno uništenje.

Napomena: [***Alat za proveru lica na koja se primenjuju ograničenja (RPST)***](http://rpst.rit.albany.edu/)***,*** *koji čini sastavni deo ovog Vodiča, vašem preduzeću omogućava proveru svih strana učesnica u transakciji u odnosu na Konsolidovanu listu EU, Konsolidovanu listu SAD, i Kontrolnu listu inostranih krajnjih korisnika Japana. Alat za proveru lica na koja se primenjuju ograničenja može se prilagoditi za proveru u odnosu na bilo koju jedinstvenu, unilateralnu/ nacionalnu kontrolnu listu vaše zemlje.*

**[Unesite naziv vaše zemlje]**

**[**Unesite naziv vaše zemlje**]** je uspostavila sistem za kontrolu tranzita robe dvostruke namene [na osnovu odredaba sveobuhvatne kontrole?] utvrđene u okviru [unesite naziv relevantnog zakonodavstva o kontroli spoljne trgovine strateškom robom i odgovarajućeg člana/odeljka]:

,,Tranzit” se definiše kao: [unesite definiciju tranzita koja se primenjuje na robu dvostruke namene]

Zahtevi za dobijanje dozvola: Crvene zastavice

Podsetimo da se mnogi proizvodi tj. roba za koju postoji bojazan od širenja naoružanja ne nalaze na multilateralno definisanim ili nacionalnim kontrolnim listama. Takođe, proliferatori često **onemogućavaju otkrivanje takve robe korišćenjem nenametljivih naziva subjekata ili umanjivanjem tehničkih svojstava određenih proizvoda.** Otpremnici bi u tom pogledu trebalo da budu na oprezu i da pažljivo prate sve pokazatelje koji ukazuju na to da izvoznik namerava da robu izveze sumnjivom krajnjem korisniku ili za sumnjive krajnje namene. Pomenuti pokazatelji poznati su kao ,,crvene zastavice”.

Crvena zastavica **predstavlja signal upozorenja ili pokazatelj da je ilegalna aktivnost eventualno u toku ili da je roba na putu ka sumnjivom krajnjem korisniku.** U smislu kontrole izvoza/ tranzita, to se može prevesti na potragu za stvarima koje se ne čine logičnim ili koje se čine pogrešno opisanim.

**Određeni primeri crvenih zastavica obuhvataju:**

* Otpremnik u lancu je nije poznato ili postojeće preduzeće,
* Proizvodi nisu kompatibilni sa poslovanjem klijenta,
* Navedena vrednost je veća od prave tržišne vrednosti,
* Krajnji primalac je špediter,
* Datumi isporuke su nejasni ili dvosmisleni,
* Trasa otpremanja je kružna i nelogična.

Zahtevi za izdavanje dozvola: Upoznajte svog klijenta

Uzmite u obzir sve neuobičajene okolnosti u transakciji koje mogu da nagoveste da je izvoz usmeren na neodgovarajuće krajnje namene, krajnjim korisnicima ili odredištima ili krajnjim namenama, krajnjim korisnicima ili odredištima na koja se primenjuju ograničenja.

**CRVENE ZASTAVICE –** Postojanje crvenih zastavica u okviru informacija koje vaše preduzeće dobije nameće obavezu sprovođenja istrage sumnjivih okolnosti i ispitivanja krajnje namene, krajnjih korisnika ili zemlje odredišta.

**DA**

**NE**

**NEMA CRVENIH ZASTAVICA –** Otpremnici nemaju obavezu da se raspitaju, potvrde ili na drugi način ispitaju navode klijenata.

**Postupanje u slučaju postojanja crvenih zastavica (**[**Red Flag Actions**](http://icp.rit.albany.edu/index.php/the-elements-of-an-internal-compliance-program/transaction-screening-process-and-procedures?limitstart=0)**)**

 **Sprečite samozaslepljivanje** Ne prekidajte dotok informacija koje u okviru redovnog poslovanja dolaze do vašeg preduzeća. Preduzeće nije zaštićeno od odgovornosti preduzimanjem koraka koji sprečavaju dobijanje ,,loših” informacija, naprotiv, takve okolnosti se u izvršnom postupku često smatraju otežavajućim faktorom. Zaposleni treba da znaju kako da postupaju u slučaju postojanja crvenih zastavica.

**Saznanja pojedinačnih zaposlenih** u okviru preduzeća mogu se pripisati saznanjima samog preduzeća, na osnovu čega se to preduzeće može smatrati odgovornim za povredu propisa. Zbog toga je izuzetno važno da preduzeća uspostave jasne politike i efektivne procedure za poštovanje usklađenosti sa propisima koje omogućavaju blagovremeno ispitivanje pomenutih saznanja o transakcijama od strane odgovornih viših službenika za usklađenost poslovanja. U suprotnom, to se može smatrati oblikom samozaslepljivanja.

******Preispitajte sve informacije nakon upita za narudžbinu** – Svrha preispitivanja upita je utvrditi da li postoji način da se crvene zastavice opravdaju ili objasne. Ukoliko je crvene zastavice moguće opravdati ili objasniti, može se nastaviti sa transakcijom. **Međutim, ukoliko sumnje koje postoje nisu razrešene, potrebno je uzdržati se od transakcije, date informacije dostaviti glavnom službeniku/ direktoru za usklađenost u vašem preduzeću ili nadležnim državnim organima** i sačekati ishod.

Napomena: *Odeljak Alati za implementaciju Vodiča za Program interne usklađenosti sadrži kontrolne liste crvenih zastavica, kontrolne liste za proveru postojanja rizika od preusmeravanja robe, i druge praktične resurse za proveru koji vašem preduzeću mogu biti od pomoći. Za pomenute materijale,* [***kliknite***](http://icp.rit.albany.edu/index.php/implementation-resources/icp-implementation-aids?start=3) ***ovde****.*

Zahtevi za dobijanje dozvola: Dodatne mere predostrožnosti


Pored crvenih zastavica, otpremnici robe bi trebalo da budu svesni i upoznati sa **uputstvima za rukovanje paketima.** Ponekad **oznake na paketima mogu da garantuju dalju istragu.** Vrlo često se proizvodi u takvim paketima nalaze na kontrolnim listama i zahtevaju pribavljanje odgovarajuće dozvole za obavljanje izvoza ili tranzita robe.

**Primeri kategorija na koje otpremnici treba da obrate pažnju:**



Zahtevi za dobijanje dozvola: Procenjivanje postojanja rizika u okviru transakcije

**Grafikon u nastavku teksta prikazuje ,,matricu rizika”, definisanu na osnovu različitih pokazatelja. Matrica rizika može da posluži kao koristan alat za vaše preduzeće u utvrđivanju postojanja rizika u okviru određene transakcije.**



Napomena: *Odeljak Alati za implementaciju u okviru Vodiča za Program interne usklađenosti sadrži matricu rizika, kontrolnu listu za proveru postojanja rizika od preusmeravanja i druge praktične resurse koje vaše preduzeće može da iskoristi pri vršenju provera transakcija. Za pomenute materijale,* [***kliknite***](http://icp.rit.albany.edu/index.php/implementation-resources/icp-implementation-aids?start=3) ***ovde****.*

1. Napomena: *Vodič za Program interne usklađenosti se u tekstu oslanja se na pojmove robni klasifikacioni broj (CCN) i izvozni klasifikacioni broj (ECN). Robni klasifikacioni broj (CCN), izvozni klasifikacioni broj (ECN) ili klasifikacioni broj izvozne kontrole (ECCN). Vaše preduzeće bi trebalo da utvrdi tačan naziv pojma koji se u vašoj zemlji koristi. Pojedine zemlje koriste pomenute pojmove.*  [↑](#endnote-ref-1)